הוועדה לביטחון לאומי, כנסת 25, פרוטוקול מספר 105, 2024-01-09 00:00

צביקה פוגל: בוקר אור לכולם ותודה רבה לכל מי שטרח להגיע לדיון החשוב הזה

צביקה פוגל:  אנחנו ביום ה-95 למלחמה הרב-זירתית הזאת שפוגשת אותנו בכל מקום כמעט

צביקה פוגל:  בלבנון אנחנו לא מפסיקים לעבוד ולא מפסיקים לפעול

צביקה פוגל:  לעיתים זה גם נגרר לתוך סוריה

צביקה פוגל:  ביהודה ושומרון היינו במהלך ה-24 שעות האלה בקצת יותר מחמש זירות לחימה שונות

צביקה פוגל:  ברצועת עזה נלחמים בחלק הצפוני, נלחמים בחלק המרכזי, נלחמים בדרום, בחאן יונס, ברפיח

צביקה פוגל:  אתה מתעורר בבוקר עם צמד המילים הבלתי אפשריות האלה "הותר לפרסום"

משה סעדה: והולך לישון בערב - - -     

צביקה פוגל: כן, עם השמועות

צביקה פוגל:  רואה את ארבעת השמות האלה של הילדים המדהימים האלה, האמיצים, הגיבורים האלה שבאמת מחזיקים לנו את המערכה כמו שצריך

צביקה פוגל:  אני חוזר על המשפט שאמרתי בבוקר - במותם הם לא רק ציוו לנו את החיים, כי זאת קדושת החיים אצלנו

צביקה פוגל:  אני חושב שיותר מהכול במפגשים שלי עם כל מי שאני נפגש, מילואימניקים, משפחות שכולות, אתה שומע את אותו דבר

צביקה פוגל:  הם ציוו עלינו לנצח

צביקה פוגל:  אני מקווה שיהיה לנו הכוח גם המוסרי וגם הערכי לנצח

משה סעדה: להגיד "לנצח" זה קל

משה סעדה:  ניצחנו

צביקה פוגל: נכון

משה סעדה: מה הוא ניצחון? שמותם לא יהיה לשווא, של כל האבדות הקשות מנשוא

צביקה פוגל: מילים נכונות מאוד

צביקה פוגל:       הייתי לפני כמה דקות בשדולה שהוקמה פה כדי לציין את סבלם של משפחות החטופים, ואתה מבין שיש לנו עוד כל כך הרבה בשביל מה להילחם ומה לעשות

צביקה פוגל:  אני מקבל טלפון מאשתי שהיא נכנסת לממ"ד כי יש כלי טייס עוין בצפון, אבל המציאות הזאת היא מציאות של מלחמת קיום

צביקה פוגל:  אם אנחנו כולנו נשכיל להבין אותה ולהפנים אותה ולהבין שאין לנו ברירה אלא לנצח במערכה הזאת, ונכון, צריך להגדיר מה הוא הניצחון - - -      

משה סעדה: כדי שלא נעבוד על עצמנו חס ושלום ונגיד דברי רב, כי אם אתה לא מגדיר לעצמך מה הוא ניצחון, אחר כך אתה יכול להגיד תמיד ניצחתי ולא באמת ניצחת

צביקה פוגל: נכון מאוד

צביקה פוגל:  אתה רואה את התמונות האלה שהחמאס גונב את כל הסיוע ההומניטרי שאנחנו ברוב הערכים שעליהם גדלנו מסכימים שהם יתקיימו, ואתה שואל את עצמך האם אנחנו באמת פועלים נכון? אז אני אומר לכם, יש תקלות ויש אירועים, אבל כל מה שקורה שם היום קורה בזכות העובדה שיש לנו אנשים נהדרים במדינה הזאת שנלחמים ועושים הכול כדי שבאמת אנחנו נוכל לשבת פה ולדון גם בדברים שלפעמים נראים קצת פחות חשובים

צביקה פוגל:       התכנסנו פה היום כדי לדון, וזה דיון, לא הצעת חוק אלא דיון חופשי, על דבר שאי אפשר להתעלם ממנו

צביקה פוגל:  שנת 2023 הסתיימה עם הרבה מידי אירועים של פשיעה ואלימות, עם מספרים כמעט בלתי אפשריים של שנה שהסתיימה

צביקה פוגל:  אנחנו מה-7 באוקטובר נמצאים בלחימה

צביקה פוגל:  לעיתים נראה לנו שתשומת הלב הפלילית שלנו יורדת, מתעמעמת בזמן לחימה, אבל אין לי ספק שארגוני הפשיעה ופושעים לא נעלמו

צביקה פוגל:  חלקם אפילו לא התגייסו אלא מנסים לנצל את המציאות שבתוכה אנחנו נמצאים ואת המצבים השונים כדי להמשיך בפשיעה

צביקה פוגל:  אני באופן אישי נחשפתי למצבורי רכבים של מילואימניקים שהשאירו את הרכבים ליד המחנות שלהם, ליד הימ"חים שלהם, ואנשים חסרי לב ורגש כלשהו פרצו ובזזו את הרכבים

צביקה פוגל:  יותר מזה אני אומר לכם, בחלק מהיישובים שנעזבו וננטשו היו ניסיונות של פושעים להיכנס ולבזוז

צביקה פוגל:  זה האיר אצלנו איזושהי נורה אדומה שבעקבותיה החלטנו לקיים את הדיון הזה ולנסות ללמוד איך נראית פשיעה בזמן מלחמה, מה המאפיינים שלה כדי שאנחנו, חברי הוועדה, ואני מודה לחבריי חברי הכנסת שכן הגיעו לכאן לדיון הזה, נגבש ביחד איזה שהן המלצות ונגיש אותן למשרדי הממשלה השונים, איך נכון להתמודד עם הסוג הזה של עבירות בזמן שאנחנו כולנו נתונים גם בתשומת הלב, גם עם הראש, גם עם הלב למלחמה שבתוכה מדינת ישראל נמצאת

צביקה פוגל:       אני אאפשר למשרד לביטחון לאומי ולמשטרה לפתוח בנתונים הגלויים שניתן לשים אותם פה כדי שנלמד גם על המימדים וגם על המאפיינים, ובשעה שבה נסיים, בסביבות 11:45 נעשה הפסקה, ננתק פה מכשירים ונחזור חזרה כדי לשמוע את הנתונים במה שנקרא דיון מסווג

צביקה פוגל:  שוב תודה רבה

צביקה פוגל:      נציגי המשרד לביטחון לאומי, משטרת ישראל, בבקשה

עידית חכימי: בוקר טוב, אני מהמשרד לביטחון לאומי, מלשכת המדען הראשי

עידית חכימי:  נמצאת פה גם הנציגה של המזכירות הביטחונית

עידית חכימי:  אני חושבת שהדוברים שיציגו הם דוברי משטרת ישראל

צביקה פוגל: תודה

צביקה פוגל:  כן

לילית ניצן טייבר: אני לילית מהמזכירות הביטחונית במשרד לביטחון לאומי

לילית ניצן טייבר:  לצד הפעילות הענפה מטבע הדברים של המשטרה שקשורה לתקופת הלחימה, ובוודאי החל מה-7 באוקטובר לאורך התקופה הראשונה שעיקר המשאבים באמת היו בתקופת הלחימה, וכיום למרות שתקופת הלחימה עדיין נמשכת, נעשית פעילות ענפה במאבק בפשיעה

לילית ניצן טייבר:  במסגרת הזו יפרטו מה שניתן בדיון הפתוח, אבל אני יכולה לומר שגם מבחינת תגבורי כוח אדם יש פעילות בעצימות גבוהה תוך כדי הסתת כוחות לפי המיפוי

לילית ניצן טייבר:  גם מבחינת מבצעי אמל"ח יש דיונים בעניין מול הצבא ומול גורמים אחרים שאחראים בנושא

לילית ניצן טייבר:  בוודאי שהנושא הוא בראש מעייניו של השר לביטחון לאומי

לילית ניצן טייבר:  אנחנו לא מרפים לרגע

לילית ניצן טייבר:  זה עולה בהערכות מצב ובדיונים מיוחדים גם בהובלת הפרויקטור, ונמשיך בעסוק בזה

צביקה פוגל: בואו נרגע נעזוב את המספרים שהם למעשה חסויים

צביקה פוגל:  מה המאפיינים? האם אנחנו רואים יותר מאפיינים של לחץ בבית ולכן אלימות במשפחה? האם אנחנו רואים יותר מאפיינים של ביזה, יותר מאפיינים של שימוש בנשק כי מצאו נשקים או כי גנבו נשקים מתוך המערכה? מה שונה מהיום-יום הרגיל? אם תבואי ותגידי לי, תשמע, זה אותה שגרה, זה אותם פושעים, זה אותו דבר

משה סעדה: בדרך כלל במלחמה יש ירידה בעבירות פליליות

צביקה פוגל: נכון מאוד

חמד עמאר: זה היה בהתחלה ירידה דרסטית

חמד עמאר:  אחרי זה התחיל לעלות בחזרה

צביקה פוגל: לילית, בבקשה

לילית ניצן טייבר: מהדקים לי את זה שהנתונים של המאפיינים הם מאוד רגישים והם חסויים

לילית ניצן טייבר:  אני יכולה לומר באופן כללי, גם ראיתי את הדברים מפורסמים

לילית ניצן טייבר:  מטבע הדברים בתקופת לחימה יש גם עבירות שמאפיינות, כמו שאתה ציינת, אדוני, את הנושא של הבזיזה, דברים שהם ייחודיים לתקופה הזו

משה סעדה: השאלה אם זו תופעה חוזרת ונשנית או אירוע חד פעמי? אם זה אירוע חד פעמי, אין על מה לדון, אבל אם באופן קבוע יש בזיזה, כי הרי סביב כל אוגדה, אני גר ליד ביל"ו, יש אין סוף רכבים, אז אם זה תופעה, צריך לתת את הדעת איך מטפלים

משה סעדה:  אולי הצבא צריך לקחת אחריות ולשמור על החניונים

משה סעדה:  צריך לעשות משהו, לכן חשוב שתגדירו אם זו תופעה

לילית ניצן טייבר: אני לא חושבת שהמילה תופעה היא נכונה, אלא לאור ההזדמנויות שנוצרו, בהתאם גם היו עבירות התפרצות וגניבה

לילית ניצן טייבר:  זה האפיון המיוחד ולדעתי זה היה יותר בתקופה הראשונה

לילית ניצן טייבר:  מייד נכנסנו לנושא הזה בכל הכוח מבחינת המשטרה

משה סעדה: וביישובים?     

לילית ניצן טייבר: זה המשטרה יפרטו

לילית ניצן טייבר:  אני לא רוצה להיכנס

חמד עמאר: השאלה שלי על היישובים שפונו

חמד עמאר:  מה קורה ביישובים שפונו, האם יש ביזה שם? האם תגברתם כוחות? מה בדיוק עשיתם עם היישובים שפונו וכל הנושא של הבזיזה שם והגניבה?     היה בתקשורת שאחד התחזה למילואימניק, גנב נשקים, הסתובב אפילו עם ראש הממשלה, הצטלם

חמד עמאר:  האם יש תופעה כזאת או האם יש עוד אנשים כאלה? אתם עושים משהו עם אותם פושעים שמנסים לנצל את ההזדמנות הזאת ולגנוב אמל"ח? היה גם פרסום בתקשורת שמהדרום אנשים ירדו לאזורי הלחימה וגנבו נשקים מחיילים וממילואימניקים

משה סעדה: גם ציוד שלל ממחבלים

חמד עמאר: כן, ממקומות כינוס

חמד עמאר:  אפילו מצאו רכבים של המחבלים אצל אנשים

צביקה פוגל: נכון מאוד

צביקה פוגל:  זה כבר לא שמועות

משה סעדה: הוגש כתב אישום על זה

צביקה פוגל: חבריי, השאלות מצוינות

צביקה פוגל:  בואו ניתן למשטרה אפשרות לענות

ליאורה סולטן יעבץ: בוקר טוב, ליאורה סולטן יעבץ, חטיבת החקירות

ליאורה סולטן יעבץ:  אני אתחיל עם השאלה הראשונה, אבל לפני אני חייבת הערה מקדימה לגבי הבקשה שלכם לגבי עבירת הביזה

ליאורה סולטן יעבץ:  קודם כל עבירת ביזה אין בחוק העונשין, רק בצבא, וזה חשוב להדגיש את זה מאחר ובעבירה הזאת על פי חוק השיפוט הצבאי, העונש בצידה הוא עשר שנות מאסר

ליאורה סולטן יעבץ:  יש לזה משמעות

ליאורה סולטן יעבץ:  אנחנו מדברים על עבירות רכוש

ליאורה סולטן יעבץ:  עבירות רכוש אצלנו הן עבירות עוון ופשע, לכן זה משהו אחר לגמרי

ליאורה סולטן יעבץ:  אשר לעבירת הביזה, אנחנו עכשיו מקדמים הצעת חוק על מנת שגם עבירת הביזה תיכנס בעבירות האזרחיות ולא רק בפן הצה"לי

ליאורה סולטן יעבץ:  זה דבר אחד

ליאורה סולטן יעבץ:  אשר לעניין של השאלות שנשאלנו, הדבר הראשון, אף אחד לא ביקש מאיתנו נתון של השוואה

ליאורה סולטן יעבץ:  האירוע מה-7 באוקטובר עד היום, אלה הנתונים שבעצם אנחנו נבחן אותם וכך למעשה עשינו

ליאורה סולטן יעבץ:       הנתונים לגבי מה שאדוני חבר הכנסת שאל כרגע לגבי העבירות שנעברו במקומות שפונו אותם תושבים, אנחנו מיפינו את כל המקומות שבהם התושבים פונו גם בצפון וגם בדרום, ואני יכולה לומר על הנתונים לגבי העבירות נגד הגוף

ליאורה סולטן יעבץ:  עבירות נגד הגוף מבחינתנו זה גם עבירות שהן רצח, גם עבירות שוד וגם עבירות אלימות כמובן

צביקה פוגל: ליאורה, ההשוואה פחות חשובה לנו

צביקה פוגל:  אני גם לא רוצה להשוות

צביקה פוגל:  גם אין עם מה להשוות

ליאורה סולטן יעבץ: אין מה

ליאורה סולטן יעבץ:  בדיוק

ליאורה סולטן יעבץ:  אדוני הבין את העניין

צביקה פוגל: בוודאי

צביקה פוגל:  מה שחשוב לי להבין זה באמת את העוצמות והמאפיינים, איפה הם מוצאים הזדמנויות שאנחנו כן צריכים לסגור שם את הדלת?     

ליאורה סולטן יעבץ: על פי הנתונים, והם אולי יפתיעו מאוד לטובה, בכל היישובים שפונו, אם אני אקח את היישובים שפונו בדרום למשל, אז המספרים הם מאוד נמוכים

ליאורה סולטן יעבץ:  בשדרות לצורך העניין, שם יש קצת יותר מספרים גבוהים, אך עדיין לא מספרים, נקרא לזה בצורה הכי פשוטה - - -      

משה סעדה: מה זה, על כף יד אחת?     

ליאורה סולטן יעבץ: לא, מספרים של עשרות, לא יותר

ליאורה סולטן יעבץ:  אין מאות

ליאורה סולטן יעבץ:  לא עברנו את זה בשום שלב

משה סעדה: מצד שני התושבים, רובם לא חזרו לבתים אז הם לא יודעים אם בזזו להם את הבית

חמד עמאר: יש היערכות מיוחדת של המשטרה? דוגמה בשדרות, מה שאת הזכרת עכשיו

חמד עמאר:  בגלל שאנשים עזבו את הבתים שלהם, האם נערכתם במיוחד לתקופה הזאת או לא נערכתם? איך אתם, כבשגרה?     

ליאורה סולטן יעבץ: קודם כל שגרה אין

ליאורה סולטן יעבץ:  המילה שגרה חלפה ב-7 באוקטובר

ליאורה סולטן יעבץ:  יש חלקים שהם שטח צבאי סגור, הם בשליטת הצבא, אז מי שאחראי לשם הוא הצבא

ליאורה סולטן יעבץ:  ככל שזה לא שטח צבאי סגור, המשטרה, כמו בכל מקום נמצאת

משה סעדה: בדרך כלל אתה לא צריך לפטרל באזור שאנשים גרים

ליאורה סולטן יעבץ: אנחנו נערכנו אחרת לגמרי

ליאורה סולטן יעבץ:  אני לא יכולה לשים כרגע על המוקד ולהגיד, כאן נערכנו יותר, כאן נערכנו פחות

ליאורה סולטן יעבץ:  כל השגרה שלנו השתנתה לגמרי, לכן כל ההתנהלות של משטרת ישראל היא שונה מכל ההיבטים

ליאורה סולטן יעבץ:  כשאתם שואלים אותנו האם שטח צבאי סגור, אז מייד הצבא הוא זה שאמור וצריך - - -      

משה סעדה: כן, אבל שדרות היא לא שטח צבאי סגור

ליאורה סולטן יעבץ: יש כמובן סיורים אבל מעבר לזה יש גם מעט תושבים שחזרו כבר לשדרות

ליאורה סולטן יעבץ:  זה ידוע

ליאורה סולטן יעבץ:  אופקים חזרו, נתיבות חזרו, כל אלה שבהתחלה היו באיזשהו שלב מפונים

ליאורה סולטן יעבץ:  זה כמובן משתנה בהתאם לשינוי בשגרת החירום שאנחנו מתחילים לחזור אליה

משה סעדה: בצפון?     

ליאורה סולטן יעבץ: גם בצפון אותו דבר כמו בדרום

צביקה פוגל: ליאורה, בחלק מהמקומות האלה יש שם שיטור עירוני ויש גם כיתות כוננות של היישובים שהוקמו על ידי המשרד לביטחון לאומי

ליאורה סולטן יעבץ: נכון

צביקה פוגל: האם שיתוף הפעולה הזה מוכתב כדי באמת לתת נוכחות בשטח לא רק למען ביטחון התושבים, אלא גם כדי למנוע את הדבר הזה?      

ליאורה סולטן יעבץ: זה לא יהיה אחראי שאני אענה, כי אני חטיבת החקירות

ליאורה סולטן יעבץ:  מההבנה, ברור ששיתוף הפעולה הוא שונה לגמרי והוא התעצם, וזה המשרד לביטחון לאומי יוכל אולי לתת את הדגש

ליאורה סולטן יעבץ:  אם לא, אז אולי בדיון אחר, אם לא נערכנו לכך, אבל אני באמת יכולה לומר שכל הנתונים שאני בדקתי אותם על פי בקשתכם הם נתונים שמצביעים על כך שהאוכלוסייה במדינת ישראל הייתה עסוקה באירוע הטראומטי והקשה שכולנו עברנו, ולא בניסיון לבצע עבירות רכוש נגד גוף

ליאורה סולטן יעבץ:  נכון שתמיד יהיה, אי אפשר להתעלם

ליאורה סולטן יעבץ:  זה יהיה בכל מצב

ליאורה סולטן יעבץ:  אנחנו הרי לא חיים באיזשהו חדר נקי

ליאורה סולטן יעבץ:  אנחנו חיים בעולם שיש כמו שאדוני אמר בצורה מאוד ברורה

ליאורה סולטן יעבץ:      למה שחבר הכנסת שאל לגבי השאלה השנייה - - -      

צביקה פוגל: חבר הכנסת חמד עמאר

ליאורה סולטן יעבץ: כן

ליאורה סולטן יעבץ:  אבקש לומר שהעבירות הללו שאתה שאלת ונתת דוגמאות לגבי הג'יפ הלבן, כל מה שאנחנו הצלחנו כמובן לאתר, את אותם גנבי רכב ומה שלא יהיה, אז מה שיכולנו הבאנו לדין ויש כתבי אישום במחוז דרום בנושא הזה

צביקה פוגל: אחד הנושאים שעלה אצלי על השולחן ואני מניח שגם לחבריי זה ניצול העובדה שיש המון שטחים חקלאיים היום שאין בהם אף אחד כי החקלאים אינם, הם פונו

צביקה פוגל:  השטחים נשארו

צביקה פוגל:  יש חלק מהמקומות שיש שם תבואה, ויש חלק מהמקומות שיש שם רכוש

צביקה פוגל:  אני מבין שכן עדיין נעשות שם עבירות

צביקה פוגל:  אנחנו עוקבים אחרי העניין הזה? יש לנו איזושהי שליטה על העניין הזה? זאת פשיעה חקלאית

ליאורה סולטן יעבץ: אני לא בדקתי נתונים של פשיעה חקלאית כי לא התבקשתי, אז אני לא יודעת לענות, אדוני

ליאורה סולטן יעבץ:  אני יודעת שדרום די התחילו לחזור

חמד עמאר: רוב האזורים החקלאיים הם נשלטים על ידי הצבא ולא על ידי המשטרה

חמד עמאר:  גם בצפון וגם בדרום נשלטים על ידי הצבא, לא המשטרה

ליאורה סולטן יעבץ: בדיוק

חמד עמאר: אני קיבלתי תלונות כאלה גם בצפון, של ביזה וגניבה מאנשים שפונו

צביקה פוגל: נתונים שאני קיבלתי זה שבחלק מן המקומות אותם גנבים מגיעים במדים

חמד עמאר: זה לא קיבלתי

חמד עמאר:  קיבלתי שמגיעים חבר'ה וגונבים להם את הציוד שלהם

משה סעדה: אין לכם תלונות על זה? כי זה עבירות רכוש

ליאורה סולטן יעבץ: אני לא בדקתי, אדוני

ליאורה סולטן יעבץ:  לא התבקשתי

ליאורה סולטן יעבץ:  אני בודקת מה שהתבקשתי

משה סעדה: מה התבקשת, לא עבירות רכוש?     

ליאורה סולטן יעבץ: לא עבירות של פשיעה חקלאית

משה סעדה: עבירה חקלאית נכנסת אצלכם כרובריקה אחרת?     

ליאורה סולטן יעבץ: כרובריקה אחרת, פשיעה חקלאית

צביקה פוגל: בסדר, אנחנו נעשה לזה השלמות

ליאורה סולטן יעבץ: מה שהתבקשתי, בדקתי

ליאורה סולטן יעבץ:  פשיעה חקלאית זה סיווג סטטיסטי שונה ולכן אין לי אותו בשליפה בוודאי, ובטח זה לא יהיה אחרי שאני אומר שיש או אין

לילית ניצן טייבר: למרות שמהדיונים שאני הייתי נוכחת לא ראיתי שינוי משמעותי בנתונים

צביקה פוגל: יופי, זה גם חשוב

ליאורה סולטן יעבץ: השלמה מעולה

צביקה פוגל: נכון

משה סעדה: אם אני מדייק את מה שאת אומרת, אין תופעות

משה סעדה:  אי אפשר להגיד שהתופעה היחידה שיש זה שיש ירידה בעבירות הרכוש בתקופת המלחמה

משה סעדה:  אין תופעה אחרת

ליאורה סולטן יעבץ: שוב אני אומרת, בשביל לבדוק ירידה בעבירות אני צריכה לקחת תקופה ולהשוות אל מול תקופה

משה סעדה: אל מול שנה שעברה

ליאורה סולטן יעבץ: אבל לא התבקשנו לכך

ליאורה סולטן יעבץ:  אנחנו ביקשנו נתונים מה-7 באוקטובר עד היום

משה סעדה: הבנתי

ליאורה סולטן יעבץ: זה בדיוק העניין של למקם ולמקד את השאלה מה רוצים

ליאורה סולטן יעבץ:  בדיוק זה מה שעשיתי

ליאורה סולטן יעבץ:  על פניו מהנתונים אני אומרת שהנתונים הללו הם לא דרמטיים, אבל אם אתם תירצו תופעות וככל שחברי יוכל להציג אותן, יכול להיות שהוא ייתן פריסה אחרת לגמרי כי זה אירוע אחר, הוא לא האירוע שלנו, של חטיבת החקירות

ליאורה סולטן יעבץ:  זה בעצם תלונה, פתיחה בחקירה

ליאורה סולטן יעבץ:  כאשר אתם מבקשים מאיתנו נתונים ואתם מבקשים מספר תיקים, מספר תיקים זה לא מספר חשודים, זה מספר תיקים

ליאורה סולטן יעבץ:  תיק יכול להיות גם תלונה של אזרח שפגע לו טיל בבית

נורית יכימוביץ'-כהן: לא התבקש מספר תיקים

ליאורה סולטן יעבץ: תקראי מה ביקשתם

ליאורה סולטן יעבץ:  אני יודעת מה אני בדקתי

ליאורה סולטן יעבץ:  זה ממש למקד ואז יהיה לי יותר קל

חמד עמאר: יש לי שאלה בנושא של ארגוני הפשע שניצלו את ההזדמנות הזאת להרבה פרוטקשן

חמד עמאר:  זה לא תופעה רק בצפון או בדרום

חמד עמאר:  זה בכל הארץ, שהם ניצלו את ההזדמנות הזאת שהמשטרה עסוקה עכשיו במלחמה

חמד עמאר:  כל עם ישראל עסוק בכל מה שקורה שם, והם לוקחים פרוטקשן בצורה בלתי רגילה

חמד עמאר:  אני קיבלתי הרבה תלונות מהרבה אנשים מכל הארץ

חמד עמאר:  יש לכם נתונים לדברים האלה, האם באמת זה תופעה מאוד נפוצה עכשיו או זה רק שמועות מה שאנשים מספרים ומדברים? כי אני קיבלתי בעצמי תלונות בנושא הזה, ממש דמי חסות עכשיו

חמד עמאר:  זה רץ בצורה בלתי רגילה בגלל שהמשטרה עסוקה יותר במלחמה ואין לה זמן להתעסק בארגוני הפשע

ליאורה סולטן יעבץ: אולי חברי יוכל לענות על זה אחר כך, כי בתוך עבירות הרכוש, אם אנחנו נפלח את זה לעבירות רכוש שגם יכול להיות עבירות נגד גוף, כי בסוף גביית דמי חסות יכול להיות תחת איומים

ליאורה סולטן יעבץ:  זה יכול להיות עם פילוחים שונים

ליאורה סולטן יעבץ:  יכול להיות שחברי יוכל לסייע בזה לאחר מכן, אבל אני לא אתפלא אם יהיו נתונים כאלה לפי מה שאדוני אומר

ליאורה סולטן יעבץ:  אני לא בדקתי אותם ברמה הזאת

צביקה פוגל: זאת שאלה מעניינת ונכונה מאוד

לילית ניצן טייבר: אגב, אני לא מכירה ואני כן עוקבת אחרי נתוני פרוטקשן, שהיה עלייה בתחום הזה

לילית ניצן טייבר:  יש הימשכות של עיסוק בפרוטקשן

לילית ניצן טייבר:  לפני מספר חודשים היה תיקון לחוק הפרוטקשן שהוא יאפשר התמודדות הרבה יותר טובה עם העבירה בהיבט של החזקות שיצרו שם, נטל הראיה ששינו, אז במובן הזה אני צופה - - -      

צביקה פוגל: לילית, אני עוקב מאוד אחרי החוק הזה כי הייתי שותף בוועדה משותפת עם חוקה, חוק ומשפט על חקיקת החוק הזה

צביקה פוגל:  לצערי הרב אנחנו עדיין לא מנצלים את החוק הזה כמו שצריך

לילית ניצן טייבר: התיקון הוא נדמה לי מאוגוסט, ובאוקטובר הייתה המלחמה

לילית ניצן טייבר: וחגים בספטמבר

לילית ניצן טייבר:  אני עוקבת אחרי זה גם

לילית ניצן טייבר: אנחנו מנהלים מעקב אחרי הנתונים של הפרוטקשן

צביקה פוגל: אוקיי

צביקה פוגל:  בבקשה

אופיר לישנסקי: בוקר טוב, אופיר לישנסקי, חטיבת המודיעין, אגף חקירות ומודיעין

אופיר לישנסקי:  אני ברשותכם אנסה להתייחס לשאלות שהוצגו כאן

אופיר לישנסקי:  לגבי ניצול הזדמנות עברייני של המלחמה, אכן בצדק רב היה ניצול בכל מה שקשור לנושא של הצטיידות באמצעי לחימה לא חוקיים, החל מבזיזה של אותם שטחים שהופקר בהם ציוד של מחבלים ועד לגניבות שבוצעו מהצבא

אופיר לישנסקי:  אני ברשותכם לא ארחיב בסוגיה הזאת, אבל אכן זה קרה וזה אחת הבעיות הקשות שעכשיו אנחנו ניאלץ להתמודד איתן

חמד עמאר: מדובר בהרבה אמל"ח שעבר לארגוני פשע

אופיר לישנסקי: כמו שאמרת, אתם מבינים את המצב

אופיר לישנסקי:  אכן היו אירועים כאלה

אופיר לישנסקי:  עכשיו נאלצים להתמודד איתם

חמד עמאר: כי המחיר של הקלאץ' ירד

צביקה פוגל: לא, עלה

חמד עמאר: המחיר של הקלץ' אחרי ה-7 באוקטובר, ירד

צביקה פוגל: עלה

צביקה פוגל:  הייתי במשטרה עכשיו בסקירה

חמד עמאר: מה שאמרו לי, שירד אחרי ה-7 באוקטובר כי היה הרבה

צביקה פוגל: הוא לא עלה כמו ה-M16, אבל אם תשמע כמה עולה M16, יכול להיות שאנחנו נעבור הסבה מקצועית

משה סעדה: זה היה בסביבות ה-140,000 כשאני הייתי במח"ש

משה סעדה:  140 עד 160, תלוי אם קצר או ארוך

צביקה פוגל: יש לכם בעיה כי יושבים פה שני קצינים בכירים, אחד מהמשטרה, אחד מהצבא

אופיר לישנסקי: הכבוד הוא שלנו

צביקה פוגל: הכול בסדר

אופיר לישנסקי: באופן כללי אנחנו כרגע בבעיה של היצף ענק

אופיר לישנסקי:  כמו שאתם יודעים, הבעיה הזאת היא לא חדשה

אופיר לישנסקי:  בעיה קשה שאנחנו מתמודדים איתה כבר שנים במגזר הערבי וכנראה אנחנו עכשיו גם ניאלץ להתמודד איתה גם בחברה היהודית לאור הצטיידות נרחבת של הציבור באמצעי לחימה ואקדחים

אופיר לישנסקי:  אני מניח שאנחנו גם נספוג מהנושא הזה גם גניבות נשק וכל מה שקשור לעבירות אלימות

אופיר לישנסקי:      בהיבט השני, מה שקשור לעבירות רכוש

אופיר לישנסקי:  באופן כללי אנחנו אכן חווינו ירידות משמעותיות במגוון רחב של עבירות בהתחלת הלחימה, מאחר וכנראה גם הם הבינו שעכשיו זה מסוכן להסתובב בחוץ

אופיר לישנסקי:  היה לחץ גדול גם אצלם

אופיר לישנסקי:  הם נמנעו

אופיר לישנסקי:  אנחנו חווינו ירידות במגוון רחב של עבירות, כולל עבירות רכוש

משה סעדה: גם אנשים היו בבית

משה סעדה:  קשה היה לגנוב

אופיר לישנסקי: בחודש האחרון אנחנו כבר ראינו התאוששות במגוון רחב של עבירות, החל מעבירות של אלימות, פגיעות, רציחות, דרך עבירות נוספות

אופיר לישנסקי:  באופן כללי אנחנו לא חווינו שינויים משמעותיים בנושא של עבירות רכוש, אבל כאן צריך גילוי נאות כי בצדק רב אמרתם שכרגע יש לנו אנשים שמפונים מהיישובים שלהם, מילואימניקים שהשאירו את הרכבים, ואנחנו מסתמכים על סטטיסטיקה של תלונות משטרתיות שעדיין לא הגיעו

משה סעדה: בדרום רוב האנשים לא חזרו לבתים

משה סעדה:  אנשים חוששים

משה סעדה:  בקריית שמונה, לא בדקתי את זה סטטיסטית אבל ממפגש עם מפונים הם כן חוזרים לבתים לכמה דקות

אופיר לישנסקי: אנשים שכן מגיעים ורואים, מתלוננים, אבל אחרים שלא נמצאים שם, אנחנו לא יודעים מה קורה

צביקה פוגל: אני יכול להגיד לכם מהיכרות אישית כי אני מבקר שם

צביקה פוגל:  בקריית שמונה המשטרה לקחה את זה לתשומת ליבה מאוד

צביקה פוגל:  הרמה של הסיור בתוך העיר - - -     

חמד עמאר: אני הייתי שם

חמד עמאר:  יש מחסומים

צביקה פוגל: חבל על הזמן

צביקה פוגל:  באמת משקיעים בזה הרבה מאמץ כי הם עלו על זה

ליאורה סולטן יעבץ: לי יש נתון של 18 תיקים שנפתחו בסך הכול בקריית שמונה

קריאה: כלום

חמד עמאר: אנחנו אומרים שיש עבודה טובה של המשטרה

חמד עמאר:  אני ביקרתי שם וראיתי מחסומים של המשטרה

חמד עמאר:  איפה שהסתובבתי ראיתי רכב משטרתי

ליאורה סולטן יעבץ: אני מדברת על 18 תיקים שקשורים לעבירות נגד הגוף

משה סעדה: נגד הגוף לא יהיה כי אין אנשים

ליאורה סולטן יעבץ: יש מעט מאוד

משה סעדה: חשוב לנו רכוש

ליאורה סולטן יעבץ: רכוש אני יכולה להגיד גם

צביקה פוגל: בבקשה, אופיר, תמשיך

אופיר לישנסקי: תופעה מכוערת אחרת שאנחנו ראינו התרוממות שלה, ולא צריך להיות איש מודיעין בשביל לראות את זה, זה מה שקשור לנושא של הונאות, בייחוד הסיפור של הונאות על רקע אירועי ה-7 באוקטובר, החל ממעשי עוקץ לבקשות לתרומות כלפי חטופים, נעדרים, משפחות של נרצחים, דרך תרומות עבור תושבים ועוד מעשים שונים של התחזות למיניהם ודרישות לפיצויים בכסות של נפגעים שבאמת לא היו ולא נבראו

אופיר לישנסקי:  יש מגוון רחב של עבירות הונאה שכרגע מתפתח סביב הסיפור הזה

משה סעדה: זה יוזמות פרטיות של ההונאות האלה?     

אופיר לישנסקי: יש כאן עבריינים שונים שזיהו את ההזדמנות כדי לנסות לעקוץ את הציבור וגם את המדינה בסיפור הזה, וזה מטופל

חמד עמאר: בתקשורת יצא מקרה אחד

אופיר לישנסקי: זה לא אירוע בודד

אופיר לישנסקי:  זה מטופל על ידי המשטרה

משה סעדה: חשוב שהציבור יבין את זה כי הציבור משלם על זה פעמיים

צביקה פוגל: בשביל זה אנחנו עושים את הדיון

אופיר לישנסקי: זו הזדמנות נהדרת אם כבר צריך לצאת כאן באיזושהי הודעה לציבור, הסיפור על המודעות להונאות בתחומים האלה

צביקה פוגל: זה כן מאפיין של מלחמה

משה סעדה: כן, ניצול של סיטואציה

אופיר לישנסקי: ניצול של סיטואציה לגמרי

צביקה פוגל: יש לכם משהו על אלימות במשפחה בעקבות הפינוי והמעבר לבתי מלון והלחץ והחרדה?     

אופיר לישנסקי: אין לי כרגע את הנתון לפניי ואני לא רוצה להטעות את הוועדה

צביקה פוגל: אוקיי, אבל אתם יכולים להצביע על משהו?     

אופיר לישנסקי: אנחנו יכולים לבדוק

אופיר לישנסקי:  לא קיבלנו איזה שהם נתונים חריגים בנושא של אלמ"ב כרגע

אופיר לישנסקי:  אנחנו נצטרך לבדוק את הסוגיה הזאת ולחזור לוועדה עם נתונים מדויקים

צביקה פוגל: מצוין

חמד עמאר: שאלה, כי אני במקרה צפוני ואני יושן בבית מלון

צביקה פוגל: גם אני במקרה צפוני

צביקה פוגל:  כבר שני מקרים יש פה

חמד עמאר: יצא לי לשבת עם המפונים, ואני יושב הרבה עם המפונים בבתי מלון בירושלים

חמד עמאר:  דיברו איתי על נושא של הטרדות בתוך בית המלון על ידי מפונים

חמד עמאר:  האם קיבלתם תלונות כאלה?     

אופיר לישנסקי: צריך לבדוק את הסוגיה

חמד עמאר: מישהי העלתה בפניי נושא של הטרדה

אופיר לישנסקי: צר לי, אין לי את הנתונים בנושא

חמד עמאר: אם אתם יכולים לבדוק את זה, כי הם גם מתביישים להתלונן ולא רוצים להתלונן ולא מדברות, הנשים שם

חמד עמאר:  תבדקו אם זה תופעה או זה מקרה בודד

קריאה: על ידי מפונים או כלפי מפונים?     

חמד עמאר: כלפי מפונים

צביקה פוגל: מאחר והמלחמה לא הולכת להיגמר מחר, אז אנחנו כנראה נקיים על זה גם דיון מעקב, כך שכל השאלות הטובות האלה שעולות כאן, תרשמו לעצמכם כי כן נרצה בסופו של דבר לראות את הדברים האלה גם בהמשך

אופיר לישנסקי: נשמח כמובן לענות על שאלות לגבי תופעת הסד"ח

צביקה פוגל: נגיע גם לשלב של השאלות

צביקה פוגל:  בואו נתקדם

צביקה פוגל:       איציק, בבקשה, מנהל אגף ביטחון, רמלה

איציק אסרף: שלום לך, אני הייתי אצלך כבר כמה דיונים

איציק אסרף:  אנחנו כבר מכירים

איציק אסרף:  אני רוצה לדבר על רמלה, לא על צפון ולא על דרום

איציק אסרף:  קצת גולש טיפה ללוד

איציק אסרף:  ראש עיריית לוד בוודאי ישלים את זה, וקצת לדבר מה שנקרא על ההשפעות והמגמות מה-7 באוקטובר, ולא רק על הפלילי כי אני לא יודע לענות על אלימות במשפחה, אבל על דברים אחרים כן

צביקה פוגל: אני שמח שאתה פה כי אתה נותן לנו את נקודת המבט האזרחית

צביקה פוגל:  אל תהיה שוטר עכשיו

איציק אסרף: לא, אני לא שוטר למרות שבעברי הייתי 30 וכמה שנים שוטר

צביקה פוגל: אני יודע, איציק

צביקה פוגל:  בבקשה

איציק אסרף: בחודש וחצי הראשון הייתה מה שנקרא בשפה הצבאית דממת אלחוט

איציק אסרף:  למרות שהיו מלא כוחות ברמלה, אני מדבר על מג"ב, משטרה, יס"מ, ימ"מ

איציק אסרף:  כל הזמן היה לנו באוויר שומר החומות 2

איציק אסרף:  למי שלא יודע כאן, רמלה עיר מעורבת

איציק אסרף:  יש שכונות שהן לגמרי ערביות, שכונות שהן מעורבות יהודים-ערבים, עמישב, בטח סעדה מכיר, אדוני חבר הכנסת

איציק אסרף:  פשוט המתח היה באוויר

איציק אסרף:  בחודש וחצי הראשון לא היו אירועים פליליים

איציק אסרף:  פליליים, הכוונה גם חיסולים בין חמולות, ירי וכדומה

איציק אסרף:  הסיבות, יש כל מה שאמרתם, פחד, פחד מנקמה

איציק אסרף:  הייתה היערכות מאוד טובה וענקית של המשטרה ושל העירייה

איציק אסרף:  אנשים היו בבתים

איציק אסרף:  רוב הבתים היו מאוכלסים

איציק אסרף:  לא יצאו לטיולים, לא נסיעות, לא לעסקים ולא לעבודה, אז באמת היה פחות

איציק אסרף:      אני ישבתי אתמול אצל מפקד התחנה אביעד, לפני שהגעתי לפה

איציק אסרף:  חודש וחצי אחרי, משהו כזה, כאילו נפתח זרם

איציק אסרף:  התחילו חיסולים, ובטח שמעתם על ילד בן 10 שנרצח בלוד

איציק אסרף:  אני לא אגיד את הדברים של המשטרה אבל המבצעים כנראה היו מאזור רמלה וכדומה

איציק אסרף:  כל הפלילי נפתח ממש, כולל גניבות, כולל התפרצויות

משה סעדה: הלאומני?     

איציק אסרף: הלאומני פחות, אבל אני לא איש משטרה כרגע

איציק אסרף:  מבחינת היבטי העירייה, היו כמה מקרים שאני מכיר שעלה בפייסבוק, תמיכה בחמאס וכאלה

איציק אסרף:  נעצרו וטופלו ביד רמה

איציק אסרף:  היו שבעה או שמונה מקרים כאלה שהעלו פוסטים וזה טופל מייד

חמד עמאר: זה מחברון, שחררתם אותו, זה שדיבר על המשפחה שאיבדה את הבן שלה, משפרעם, המשפחה הדרוזית

חמד עמאר:  איימו על המשפחה

חמד עמאר:  המאיים מחברון שוחרר

חמד עמאר:  אני לא מבין איך משחררים אותו אחרי שמאיים על משפחה שכולה

איציק אסרף: המשטרה תענה, אבל מתבצע הליך של חקירה וכל מה שקשור לזה

צביקה פוגל: זה לא המשטרה שחררה אותו

איציק אסרף: ברשותך, אדוני היושב-ראש, אני רוצה לפתוח את זה טיפה יותר רחב

איציק אסרף:  מה קרה לנו? תיראו, מוסדות חינוך, בשבועיים הראשונים לא היה לימודים, אבל אחרי זה התחלנו להחזיר את הלימודים

איציק אסרף:  ראש העיר שלנו, מיכאל וידל, היה בין הראשונים שהכניס את הלימודים איפה שיש מיגון וכל זה

איציק אסרף:  הדבר הראשון שנתקלנו זה חוסר עצום במאבטחים

איציק אסרף:  מאבטחים פחדו להגיע, קל וחומר אצלנו

איציק אסרף:  מאבטחים, צריך להסתכל פעם אחת גם על השכר שלהם, ואולי הגיע הזמן פעם אחת להעלות את זה ברמה של הכנסת, את כל הנושא של העבודה המועדפת

איציק אסרף:  ברגע שתהיה עבודה מועדפת, כל הבעיה לדעתי של האבטחה בישראל תיפתר, למה? הרבה חיילים, הרבה צעירים יגיעו כי זה מאוד ישתלם להם וזה ישתלם לכולנו

איציק אסרף:      השיטור שלנו, למזלנו ביום של ה-7 בחודש, כמובן השיטור עובד 24/7 והוא זה שנתן את כל המענה הראשון

איציק אסרף:  ב-07:10 נפל טיל בעמישב, בשכונה מעורבת, ברחוב חניתה ושם נפצע תושב לא יהודי, פצוע קשה

איציק אסרף:  השיטור בעיר מעורבת חייב להיות יותר חזק כי מה שהיה בהתחלה זה רק שיטור ומשטרה

איציק אסרף:  ניידת פה, ניידת פה ושתיים שלנו

איציק אסרף:  צריך לחשוב גם על הנושא של האבטחה, גם על הנושא של מוסדות החינוך

משה סעדה: יש לכם שיטור עירוני שלכם?      

איציק אסרף: יש לנו שיטור עירוני, 15 פקחים, 15 שוטרים

איציק אסרף:  התקן של המשטרה לצערי לא מלא אבל הוא יתמלא

איציק אסרף:  עדיין אני חושב שזה צריך לעלות

איציק אסרף:  אם ראש עיריית לוד יעלה, אתם תשמעו ששם זה כבר גדל בצורה משמעותית ואני מקווה שזה יעלה גם אצלנו

איציק אסרף:  בכל מקרה מערכי התנדבות, כן

איציק אסרף:  הקמנו משמר שכונה בכל שכונה

איציק אסרף:  חמש שכונות, הקמנו להם משמר שכונה וצריך לראות, זה פועל יפה

איציק אסרף:  האם זה מונע לאומני או פלילי? לא בטוח אבל זה נותן תחושת ביטחון

איציק אסרף:  הם עומדים בכניסות עם צ'קלקות

איציק אסרף:  הם מדוגמים

צביקה פוגל: בניגוד אליך אני חושב שזה כן מונע

איציק אסרף: זה מקטין

איציק אסרף:  אני לא אמרתי שזה לא, אבל זה מקטין

איציק אסרף:  גם מי שרואה ניידת עם צ'קלה, הוא לא יודע עכשיו מי יושב שם, לוחם ימ"מ או יושב שם מתנדב, וזה עושה את העבודה הנהדרת

איציק אסרף:       הקמנו שתי כיתות כוננות ברמלה, עושים עבודה טובה בכל מה שקשור לנוכחות סיור

איציק אסרף:  גם כאן הרשות שלנו מימנה להם את המדים הטקטיים

איציק אסרף:  אני נותן להם רכבים בערב לעשות את הסיורים

איציק אסרף:  צריך שתהיה חשיבה ברמה מערכתית שאם נותנים חבילה, אז נותנים חבילה

איציק אסרף:  אני פונה למשרד לביטחון לאומי

איציק אסרף:  אני אומר שצריכים לתת את החבילה - - -     

צביקה פוגל: איציק, בסך הכול בתחושה שלכם ובנתונים שיש בידיכם, שיתוף הפעולה הזה שבין הרשות לבין המשטרה הקטין את כמות האירועים הפליליים בעיר במהלך השלושה חודשים האחרונים?     

איציק אסרף: בצורה עצומה

איציק אסרף:  אני אענה לך אפילו שאבוי לנו אם לא היה את שיתוף הפעולה של הרשות לטובת המשטרה

איציק אסרף:  תוציא רק את השיטור מהמשטרה, אני לא רוצה לחשוב מה היה קורה, ואני איש משטרה ואוהב את המשטרה וגדלתי במשטרה ועשיתי תפקידי פיקוד

איציק אסרף:  אני לא רוצה לחשוב

איציק אסרף:  באמת המצוקה היא קשה מאוד בכוח אדם של המשטרה, ומי שמחזיק הרבה פעמים בעיר את - - - זה השיטור

צביקה פוגל: לכן אני שואל על השילוב הזה, כי יכול להיות שזאת ההמלצה שאנחנו הולכים להציע לכל האחרים

איציק אסרף: לכן אמרתי שהשיטור צריך לגדול

איציק אסרף:  במקום שתי ניידות נפעיל ארבע ניידות, וכמה שאני יכול לתת מענה יותר, זה הבסיס

איציק אסרף:  יש עוד הרבה דברים שצריך לדבר עליהם

צביקה פוגל: היה לכם, אני מניח, גם בני מקום שהתגייסו

איציק אסרף: בני מקום קצת עשו לנו טריקי כזה ואז היה לנו ממש בודדים, כי אמרו שבגלל שאנחנו עיר מעורבת אז מי שבא אלינו, בני מקום, צריך ללכת לעיר אחרת כדי שלא יהיה אצלנו

משה סעדה: לא הבנתי

צביקה פוגל: לא, לא, אל תיכנס לזה עכשיו בבקשה

איציק אסרף: הייתה איזו החלטה

איציק אסרף:  תבדקו את זה

צביקה פוגל: זה נושא אחר לחלוטין

צביקה פוגל:  אני לא רוצה להיכנס לזה

איציק אסרף: לכן לא הרבה התגייסו

איציק אסרף:  אם אני הייתי קולט, הם היו צריכים ללכת לעיר אחרת

איציק אסרף:  אולי רביבו יתייחס לזה, ראש עיריית לוד

משה סעדה: משהו הזוי כי במזכרת בתיה לא הייתה בעיה שהם יהיו

איציק אסרף: כי היא לא עיר מעורבת

צביקה פוגל: איציק, תודה רבה

צביקה פוגל:       בואו ניתן את הכבוד הראוי לראש עיריית לוד, מר יאיר רביבו

צביקה פוגל:  שלום ידידי

יאיר רביבו: שלום, אדוני

יאיר רביבו:  תודה רבה, שלום לכולם

יאיר רביבו:  אדוני היושב-ראש, אני מודה לך ראשית על הדיון החשוב הזה

יאיר רביבו:  כמו הדיון שהיה אתמול, אתה כל הזמן לא עוזב את הנושא של המשילות

יאיר רביבו:  שאלתם שאלה יפה, האם יש לאומני או פלילי? הם בני דודים מאוד קרובים

יאיר רביבו:  "שומר חומות" הוכיח שיש גבול דק מאוד במעבר בין הפלילי ללאומני

יאיר רביבו:  אני מזכיר לכולם שאני בימים לפני "שומר חומות" כשהפשיעה הפלילית גאתה, אמרתי מה שהולך לקרות, וגורמי הביטחון לא ידעו לקרוא את ההתרעות שלי ואמרו לי, לא, זה פלילי

יאיר רביבו:  אני אגיד גם יותר מזה, אדם שבז כל כך לחוק בישראל כמו הפשיעה בחברה הערבית, אני רואה אותו כגורם לאומני, למה? הוא בז למשטר

יאיר רביבו:  בן אדם שבזמן לחימה יודע שיש חרדה גדולה מאוד ובכל זאת מרשה לעצמו לירות בכל פינה בעיר הוא מבחינתי כמו מחבל

יאיר רביבו:  במה הוא מחבל? הוא מחבל באפשרות של אנשים לחיות פה בשלווה ובשקט, ולא צריך להגיד מה קורה כשאנשים אחרי 7 באוקטובר שומעים צרור

יאיר רביבו:  הם מייד נכנסים לממ"ד ומייד ראש העיר מותקף במאות הודעות וואטסאפ, אם יש מחבל ביישוב, לכן אחת הבקשות המרכזיות שלי, ואני פניתי לשר הביטחון אבל הוא היה עסוק ואני מקווה מאוד שבימים הקרובים אני אקבל מענה

יאיר רביבו:  פניתי אליו במכתב ואני אשמח שגם הוועדה תיקח את הרעיון היצירתי הבא שלי

יאיר רביבו:  תקנות שעת חירום קובעות שאפשר להשתמש בכלי של מעצרים מינהליים לאדם שפוגע בזמן שהוכרז מצב חירום במשק, בביטחון המדינה

יאיר רביבו:       אני חושב שבזמן מלחמה, וזה נושא הדיון, אדם שיורה או עושה פשיעה זה תמיד חמור

יאיר רביבו:  בזמן מלחמה, וזה בדיוק מהות הדיון, זה חמור על אחת כמה וכמה, למה? בגלל המצב הנפשי

יאיר רביבו:  בגלל שרוב הנשים פה נמצאות לבד בבית והבעלים מגויסים

יאיר רביבו:  בגלל הרבה סיבות צריך להחמיר יותר עם הפושעים בזמן מלחמה, ולכן אשמח לעזרה שלכם שיתחילו להפעיל את הכלי הזה של מעצרים מינהליים ולהושיב אנשים עד שישה חודשים, כי אנחנו כולנו יודעים שהיום הפושעים משתחררים אחרי ימים או שעות בודדות

יאיר רביבו:  זה הבעיה הקשה שלנו בשגרה ולכן הדיון שהיה אתמול, ושמעתי את דבריו ממש מדם ליבו של אחי הבכור שבאמת חשבנו יחד עם מפקד התחנה איך אפשר לסייע למשטרה

יאיר רביבו:  היום החוק הוא 15 ימים

יאיר רביבו:  אומר לי מפקד התחנה, ואני אשמח שתזמינו אותו

יאיר רביבו:  הוא אומר, ב-15 ימים אני לא מספיק ללמוד את הסכסוך והם חוזרים לי לזירה

צביקה פוגל: אדוני ראש העיר, זה יאושר בשבוע הבא

יאיר רביבו: תודה רבה

יאיר רביבו:  אם יהיה 90 ימים אני אומר לך, יצילו פה חיים של אנשים רבים

משה סעדה: למה הוא רוצה 90 יום?     

יאיר רביבו: 90 ימים להרחיק אנשים מהיישוב

יאיר רביבו:       סליחה שלא פתחתי, אני רגיל תמיד לפתוח בדברי תודה

יאיר רביבו:  אני רוצה להודות למשטרת ישראל

יאיר רביבו:  אני רוצה להודות למשרד לביטחון לאומי ולוועדה ולשר

יאיר רביבו:  צריך להגיד מילות תודה

יאיר רביבו:  המתקפה הארורה פרצה ב-06:29

יאיר רביבו:  בשעה 07:30 היה אצלי מפקד המחוז, ניצב אבי ביטון ואומר לי, אני פה ובעוד חצי שעה כבר יתפרסו פה כוחות

יאיר רביבו:  זה לקח מטורף מ"שומר חומות"

יאיר רביבו:  בעיר העתיקה שלנו ובכל נקודות החיכוך אחרי שעה וחצי כבר היו כוחות בייחוד של פלוגה שהוקמה לצורך העניין כלקח מ"שומר חומות", פלוגת הפלחו"ד שרובם גם אנשי מילואים מקרב העיר לוד, של מג"ב

יאיר רביבו:       כולנו זוכרים שב"שומר חומות" לקח למשטרה 48 שעות להבין את האירוע

יאיר רביבו:  פה אחרי שעה וחצי, ואני רוצה שהדבר הזה יהדהד

יאיר רביבו:  להגיד מילת תודה למשטרה, מעבר לזה שהם לדעתי הצילו את המדינה במה שהם עשו בדרום, אבל גם בערים המעורבות

יאיר רביבו:  העובדה שהייתה פה פריסה מטורפת תוך שעה וחצי של משטרה ומג"ב, אני חושב שגרמה להעביר מסר, אל תתעסקו איתנו, לכן זאת מילה טובה

יאיר רביבו:      מה קרה מאז? אני רוצה לחלק את התקופה לשתיים: 60 ימים ראשונים ו-30 הימים האחרונים

יאיר רביבו:  ב-60 ימים הראשונים אפס אירוע ירי

יאיר רביבו:  אני כל בוקר וכל לילה אומר, רגע, מה קרה? נכון, אין מטוסים מעל נתב"ג, אז שקט פה

יאיר רביבו:  נכון, כמעט אין רכבות משא

יאיר רביבו:  חסר לי משהו בפס הקול הלודאי

יאיר רביבו:  אין ירי

יאיר רביבו:  אמרתי, רגע, מה קרה? הרי הסכסוכים הם פנים-ערבים

יאיר רביבו:  מה הקשר? למה הוא לא יורה? הוא שונא אותו כתמול שלשום

יאיר רביבו:  התחלתי לשאול את הגורמים הערבים, תגיד, מה קרה שמשפחת א' מול משפחת ב' הפסיקו לירות? אומר, יש פחד נוראי

יאיר רביבו:  רואים פה הרבה כוחות

יאיר רביבו:  יש פה שתי פלוגות של מג"ב ויש פה נוכחות, ומצד שני מבינים שעכשיו מדינת ישראל מאוד כועסת, לא מתעסקים איתה

יאיר רביבו:       תקשיבו מה אני אומר לכם, 60 ימים ראשונים לא נורה פה כדור אחד

יאיר רביבו:  אחרי 60 ימים קרו שני דברים: אחד, החליטו שמשחררים את פלוגות המילואים שהם היו בימי מילואים

יאיר רביבו:  דבר שני, העבריינים החליטו שהם צריכים לחזור ל"פרנסתם"

יאיר רביבו:  ב-30 ימים האחרונים, לצערי, אדוני היושב-ראש, חזרנו לאותן מראות

יאיר רביבו:  היו פה ארבעה אירועי רצח ויש פה יריות על בסיס יומי ומטעני חבלה

יאיר רביבו:  זה עכשיו חזר להיות יותר גרוע מלפני ה-7 באוקטובר כי זה מתווסף לכל החשש ולכל הפאניקה שיש פה, ואנחנו עכשיו בתקופה קשה מאוד

יאיר רביבו:      אם בתחילת המלחמה, את חטאיי אני מזכיר היום, הייתה צריכה להיות ישיבה, היערכות ל"שומר חומות", ואני אמרתי, חבר'ה, אל תעשו, זה לא שייך, חבל לעשות משהו שלא קיים, אז הנה אני עכשיו בא ואומר

יאיר רביבו:  לצערי אנחנו נמצאים בסיטואציה שיכולה להוביל ל"שומר חומות" 2

יאיר רביבו:  גם יש פה בחירות לרשויות המקומיות בעוד חודש, גם העבריינים חזרו לסורם וגם המתח הזה, ואז מה שקורה, שהמתח הזה גורם למתח בין יהודים לערבים

יאיר רביבו:  זה קשור כי המתח הפלילי הזה גורם למתח לאומני

יאיר רביבו:       אתם מנסים תמיד להבין את האירוע, אז האירוע הוא כזה שכשלא רואים כוחות בשטח, ואני ממש מבקש מכם, אחד, תחזירו בבקשה את כוחות המילואים

יאיר רביבו:  הנה, זה שנת 2024

יאיר רביבו:  תחזירו בבקשה את כוחות המילואים לפברואר-מרץ

יאיר רביבו:  מה יש בפברואר-מרץ? יש בחירות בפברואר שזה מאוד רגיש בעיר מעורבות, ובמרץ יש רמדאן

יאיר רביבו:  אני ממש מתחנן

יאיר רביבו:  אני אומר לכם, אני מדבר מדם ליבי

יאיר רביבו:  אדוני היושב-ראש, חבר הכנסת פוגל, אני מבקש, תחזירו בבקשה את המילואים ל-60 ימים האלה לערים המעורבות

יאיר רביבו:  זה עשה שקט

יאיר רביבו:  זה עשה טוב

יאיר רביבו:  היה פה כוחות מדהימים

יאיר רביבו:      אתן מילה על כיתות כוננות

יאיר רביבו:  ברגע שהכוחות של מג"ב היו בשכונות היותר רגישות, שזה העיר העתיקה, רמת אשכול, נקודות החיכוך, אז כיתות הכוננות שלנו שהן מדהימות, ארבע כיתות כוננות, אנחנו גם נכנסנו תחת האלונקה

יאיר רביבו:  עיריית לוד, רק סתם לסבר את האוזן השקיעה 150,000 שקל מכיסה כי היא הבינה שהמשטרה עוד לא בנויה לרכש ההמוני הזה

יאיר רביבו:  קנינו להם את הקנים לנשקים ומעילים וציוד טקטי

משה סעדה: כמה הכוח של עיריית לוד, השיטור שלכם?      

יאיר רביבו: לנו יש 17 מול 17, השיטור העירוני

משה סעדה: מול 17 שוטרים

יאיר רביבו: יש לנו 80 כיתות כוננות שזה דבר מדהים

יאיר רביבו:  אישרו לנו עוד כיתות כוננות ואני אשמח לראות למה זה לא ממומש

יאיר רביבו:  הערה אחת שקודמי אמר והוא צודק

יאיר רביבו:  החליטו שבערים המעורבות לא יהיו בני מקום, וחבל

יאיר רביבו:  הם אמרו שאנחנו מעדיפים שלא יהיו אנשי מילואים כי זה כאילו צבא בעיר מעורבת

משה סעדה: הפוך

משה סעדה:  מי שתושב העיר, יש לו יותר הזדהות

משה סעדה:  הוא ישמור על העיר בצורה יותר טובה

יאיר רביבו: יש החלטה

יאיר רביבו:  הצלחתי לקבל החרגה מאלוף פיקוד העורף, אבל בסוף זה נעצר אצל שר הביטחון כי אמרו שבערים המעורבות הם לא רוצים שיהיו חיילי מילואים

יאיר רביבו:  אני חושב שזה טעות

יאיר רביבו:      אני רוצה להגיד לכם עוד משהו רק שתדעו

יאיר רביבו:  אני רוצה להגיד גם מילה טובה

יאיר רביבו:  החברה הערבית מתנהגת, כציבור אני אומר עכשיו, עזבו את הפושעים בצד

יאיר רביבו:  הציבור מגלה סולידריות

יאיר רביבו:  אנחנו רואים את בני הנוער הולכים לקטיף

יאיר רביבו:  יותר ויותר באים אליי, בשקט לוחשים לי באוזן, ראש העיר, איפה אפשר להתגייס לצבא? תבינו, זה לא קרה מעולם

יאיר רביבו:  יותר ויותר פונים אליי שרוצים מקלטים

יאיר רביבו:  עיריית לוד קנתה 40 אמצעי מיגון שזה 20 ממ"דים ו-20 מיגוניות למרחב הציבורי ולמוסדות חינוך

יאיר רביבו:  אני רואה שהחברה הערבית רוצה להתקרב

יאיר רביבו:  היא אומרת, תצילו אותנו מהפשיעה הזאת, ואנחנו רוצים להתקרב לחברה היהודית

יאיר רביבו:      לסיכום דבריי מילה טובה למשטרה

יאיר רביבו:  דבר שני

יאיר רביבו:  כשהיה פה כוח של מג"ב במילואים זה עזר מאוד

יאיר רביבו:  אני מבקש את העזרה שלכם, אם אפשר לתת הוראה לגייס אותם לפברואר-מרץ שזה חודשיים מאוד רגישים

יאיר רביבו:  שנעבור את הרמדאן בשלום, נעבור את הבחירות בשלום

יאיר רביבו:  זה חשוב

יאיר רביבו:  תיראו, בסוף יש פה עניין של משאבים

צביקה פוגל: אדוני ראש העיר, בוא נסיים

יאיר רביבו: אוקיי

יאיר רביבו:  תודה רבה על הקשב ובעזרת השם נעשה ונצליח

צביקה פוגל: אני שמח מאוד שהעלינו אותך

צביקה פוגל:  הדברים שלך מאוד חשובים

צביקה פוגל:  גם מאוד ממקדים

צביקה פוגל:  ניפגש בשמחות

צביקה פוגל:  תודה, יאיר

יאיר רביבו: אני גם אעביר לך העתק מהפנייה שלי לגלנט על בקשה למעצר מינהלי בזמן מלחמה

צביקה פוגל: זה רעיון טוב

צביקה פוגל:  אני גם רשמתי את זה אצלי לראות איך אנחנו כן יכולים לקדם את זה

צביקה פוגל:  תודה לך

צביקה פוגל:       בבקשה, מי עוד רוצה להתייחס לפני שאנחנו יוצאים להפסקה ונערכים לדיון המסווג? מישהו ממשרדי הממשלה?      בואו נעלה את איציק מעיריית תל אביב בזום

צביקה פוגל:  ניתן לו שתיים-שלוש דקות ואחרי זה נצא להפסקה

צביקה פוגל:  שלום, איציק צ'יפרוט

איציק צ'יפרוט: בוקר טוב, צוהריים טובים

צביקה פוגל: תציג את עצמך בבקשה

איציק צ'יפרוט: אני מאגף סל"ע, השיטור העירוני והמשולב בעיריית תל אביב

איציק צ'יפרוט:  התחלת דווקא ושאלת לגבי שיתוף הפעולה

איציק צ'יפרוט:  אני חייב להגיד, שיתוף הפעולה שהוא טוב ומצוין אצלנו בעיר תל אביב דווקא הלך והתחזק בתקופה הזאת

איציק צ'יפרוט:  אנחנו עובדים כתף לכתף לצד השוטרים, ליד השוטרים

איציק צ'יפרוט:  מה שחשוב לי לחזור אחורה, אדוני היושב-ראש, זה דווקא לנושא הסמכויות שאנחנו מדברים עליו, ודווקא בגלל שהדיון הוא בנושא פשיעה פלילית שהיא פחות בתחום הרשות המקומית, היא לא בתחום השיטור העירוני, היא לא בתחום הפקחים המסייעים

איציק צ'יפרוט:  ככל שיהיה לנו יותר סמכויות ואנחנו נוכל לטפל יותר באירועי, אני קורא להם רעשי רקע, אנחנו נוכל למעשה לפנות את השוטרים

איציק צ'יפרוט:  אנחנו שומעים מכל הערים למעשה שנמצאים באיזושהי מצוקת כוח אדם

איציק צ'יפרוט:  גם אני רוצה להצטרף למה שאמר כאן ראש עיריית לוד ולהגיד איזו מילה טובה על ההירתמות, על העבודה שעות על גבי שעות, 12 שעות, מעל 12 שעות

איציק צ'יפרוט:  באמת השוטרים עושים מעל ומעבר

צביקה פוגל: איציק, אתה מדבר על סמכויות שיטור לפקחים שנמצאים בתוך השיטור העירוני עד שיגיע שוטר למקום

איציק צ'יפרוט: עד שיגיע השוטר, שנוכל לפתור את האירוע והניידת בכלל לא תצטרך להתעסק עם האירוע הזה ואז היא תוכל להתפנות

איציק צ'יפרוט:  היא תהיה פנויה למעשה להתעסק באירועים הפליליים, להתעסק בפשיעה, לחקור את האירועים

איציק צ'יפרוט:  אנחנו נפנה למעשה את כל האירועים הקטנטנים האלה שאנחנו יכולים להתעסק איתם בסופו של דבר

איציק צ'יפרוט:  העניין הוא באמת איזשהו פתרון משפטי קטן שאנחנו צריכים

איציק צ'יפרוט:  אני רק מזכיר שאנחנו מדברים על אירועי עיכוב או מעצר עד הגעת שוטר, הפסקת רעש מדירה, שפיכת אלכוהול במרחב הציבורי כשאנחנו עובדים לבד

איציק צ'יפרוט:  אם אנחנו עובדים עם השוטרים אין לנו שום בעיה, אנחנו עושים הכול

איציק צ'יפרוט:  אם אנחנו רוצים באמת לפנות את השוטרים, אז לקחת את אותן ניידות שנמצאות גם ככה תחת תחום אחריותו של אותו קצין משמרת, בין אם זה בתחנה, בין אם זה בשיטור העירוני

איציק צ'יפרוט:  שלו תהיה את הסמכות לשלוח את הניידת שיש בה שני פקחים בלבד לאותו אירוע, לטפל בו במסגרת היכולות

איציק צ'יפרוט:  היה והם יצטרכו, הם יזעיקו את המשטרה

איציק צ'יפרוט:  היה והם יוכלו לסיים את האירוע, המשטרה באמת תישאר פנויה ותוכל לטפל בדברים אחרים

איציק צ'יפרוט:       יפו, גם היא חלק מתל אביב והיא עיר מעורבת

איציק צ'יפרוט:  עברנו ערב סילבסטר בצורה חזקה יחד עם פיקוד התחנה, מפקד התחנה

איציק צ'יפרוט:  מפקד המרחב היה שם אישית יחד עם הכוחות שלנו, עם האמצעים, עם הכלים

איציק צ'יפרוט:  עברנו באמת את האירוע הזה על רקע יירוטים שראינו אותם מערים אחרות, ועברנו אותו בשלום, בנועם

איציק צ'יפרוט:  זה מילה טובה באמת לכל מי שעושה במלאכה הזאת

צביקה פוגל: אתה מרגיש שיש ניצול של מצב החירום הזה על ידי פשיעה מקומית בדרום העיר או בכל מיני מקומות אחרים?     

איציק צ'יפרוט: גם אצלנו חווינו בהתחלה איזשהו שקט מופתי כמו שמדברים עליו בשאר הערים, וכן, עם החזרה לשגרה אז כולם חוזרים לשגרה והכול מתחיל לצוף לאט-לאט, אבל לא היה איזשהו משהו מזדמן שקרה כאן

איציק צ'יפרוט:  חד משמעית לא

צביקה פוגל: תודה רבה, איציק, על הדברים החשובים האלה

צביקה פוגל:       אנחנו נצא להפסקה עד 12:10

צביקה פוגל:  ב-12:10 נתכנס פה שוב לחלק המסווג עם כל הנתונים

צביקה פוגל:  תודה רבה לכל מי שתרם לדיון עד כאן